মহাকুম্ভে পুণ্যস্নান রচনা

কলকাতা: প্রয়াগরাজে চলছে কুম্ভমেলা। চলতি বছর ১৩ জানুয়ারি শুরু হয়েছে কুম্ভমেলা। চলবে ২৬ ফেব্রুয়ারি পর্যন্ত। ১৪৪ বছর পরে মহাকুম্ভ (Maha Kumbh) আসে। ইতিমধ্যেই প্রায় ৪০ কোটি মানুষ পূণ্যস্নান সেরেছেন। বাদ পড়লেন না রচনাও (Rachna Banerjee)। প্রয়াগরাজে ত্রিবেণী সঙ্গমে পুণ্যস্নান করলেন হুগলির তৃণমূল সাংসদ রচনা বন্দ্যোপাধ্যায়। মহাকুম্ভে পুণ্যস্নান সেরে আপ্লুত তৃণমূল সাংসদ।

সম্প্রতি দিল্লিতে অধিবেশন চলছে, তারই মাঝে প্রয়াগরাজে ঘুরে আসেন হুগলির তৃণমূল সাংসদ। সরস্বতী পুজোয় প্রয়াগরাজে গিয়েছিলেন হুগলির তৃণমূল সাংসদ রচনা বন্দ্যোপাধ্যায়।পুণ্যস্নান সেরে যোগী সরকারের ভূয়সী প্রশংসা করলেন তিনি। বললেন, “দারুণ অভিজ্ঞতা হল। কুম্ভের ব্যবস্থাপনা তুলনাহীন। কোটি কোটি মানুষের শৌচাগার থেকে শুরু করে থাকার ব্যবস্থা, সবটা করা হয়েছে সুন্দরভাবে। মানুষের যাতে অসুবিধা না হয় সেজন্য অনেক দূর থেকেই গাড়ি চলাচল বন্ধ করে দেওয়া হয়েছে।রচনার কুম্ভস্নানের ভিডিয়োও সামনে এসেছে। তাঁকে দেখা গিয়েছে গেরুয়া পোশাকে। তিনি বলেন, ত্রিবেণী সঙ্গমে পিতৃপুরুষের জন্য তর্পণ করতে পেরেছি। এর থেকে আর কী বা ভালো হতে পারে।

View this post on Instagram

A post shared by Rachna Banerjee (@rachnabanerjee)

আরও পড়ুন: খোলা পিঠে ‘বাথরুম সুন্দরী’ জাহ্নবী!

অন্য খবর দেখুন